

# STREDNÁ PRIEMYSELNÁ ŠKOLA DOPRAVNÁ

Kvačalova 20, 821 08 Bratislava 2

**Prieskum environmentálnych aktivít v dopravných firmách(2017)**

**pokyny pre žiakov**

Na základe pozorovania počas absolvovania súvislej prevádzkovej praxe vo firmách vypracujte nasledovné úlohy:

1. **Vyplňte priložený dotazník** – na jednotlivé otázky odpovedajte podľa skutočnosti a zamýšľajte sa nad možnosťami nápravy, prípadne zlepšenia súčasnej situácie.
2. **V závere dotazníka zosumarizujte** všetko, čo ste vo firme mali možnosť vidieť a posúdiť z pohľadu ochrany životného prostredia a navrhnite opatrenie, ktoré by dokázalo priaznivo vplývať na ochranu životného prostredia.
3. **Ak máte viac nápadov, spracujte ich na osobitnom papieri.**
4. **Spracujte prezentáciu, ktorá bude obsahovať minimálne 8 obrázkov (slaidov) v PowerPointe,** ktorá bude obsahovať: predstavenie firmy, jej aktivity v oblasti ochrany životného prostredia, svoje riešenie problematiky a zhodnotenie vášho riešenia z pohľadu realizovateľnosti, ekonomickej náročnosti a akceptácie riešenia zo strany zamestnancov. (Napr. ak navrhnete rozmiestniť odpadkové koše na dvore a odpadky budú všade len nie v koši – zamestnanci neakceptovali vaše opatrenie...)

Projekt je súčasťou predmetu odpadové hospodárstvo v 4. ročníku. Projekty, t. j. vyplnené dotazníky a spracované prezentácie budete odovzdávať na hodine odpadového hospodárstva v prvom októbrovom týždni. Projekt bude klasifikovaný.